……………….. napirendi pont

**ELŐTERJESZTÉS**

**a Képviselő-testület 2019. január 29-i rendes ülésére**

**Tárgy:** Javaslat címzetes főjegyzői cím adományozására

**Készítette:** …………………………………………….

 dr. Murai Renáta Jegyzői Igazgató

**Egyeztetve:** ……………………………………………

 Dankó Virág alpolgármester

*A napirend tárgyalása nem igényel zárt ülést!*

**Tisztelt Képviselő-testület!**

A címzetes főjegyzői cím adományozásának, a címre való jogosultság megszűnésének, a cím visszavonásának eljárási szabályairól, valamint a címadományozási juttatás kifizetésére vonatkozó szabályokról szóló 143/2012. (VII. 3.) Korm. rendelet 1.§ (1) bekezdése értelmében a helyi önkormányzat képviselő-testülete határozattal kezdeményezheti az illetékességi területén működő jegyző részére címzetes főjegyzői cím adományozását, mely határozatnak tartalmaznia kell a közszolgálati tisztviselőkről szóló 2011. évi CXCIX. törvényben (Kttv.) foglalt feltételek igazolását. Ezen feltételek szerint a miniszterelnök tartósan kiemelkedő szakmai munkát végző jegyzőnek adományozhatja a címet, aki a cím adományozását megelőző 10 évben folyamatosan jegyzői tisztséget tölt be és legmagasabb fokozatú minősítést kap.

A képviselő-testület határozatának legkésőbb tárgyév február 15-ig kell megérkeznie az illetékes kormányhivatal vezetőjéhez, aki azt február 20-ig megküldi a jegyzői szakmai érdek-képviseleti szervnek. Az érdek-képviseleti szerv március 20-ig tájékoztatja a kormányhivatal vezetőjét véleményéről, aki ezután a saját és az érdek-képviseleti szerv véleményével együtt április 15-ig felterjeszti a határozatot a közigazgatási minőségpolitikáért és személyzetpolitikáért felelős miniszter részére. Ezen miniszter a javaslatot április 30-ig megküldi a helyi önkormányzatokért felelős miniszternek, aki véleményét visszaküldi május 15-ig. Ezután a közigazgatási minőségpolitikáért és személyzetpolitikáért felelős miniszter június 1-jéig felterjeszti a miniszterelnöknek a javaslatot.

Dr. Szalai Tibor 2004. március 1-jétől jegyző. Sokszor nem könnyű munkáját fáradhatatlanul, kitartó lelkesedéssel végzi, mindig szem előtt tartva a törvényességet és emellett a lakossági, képviselői, emberi szempontokat. Az elmúlt, lassan 15 év méltó elismerését jelentené Jegyző Úr számára a címzetes főjegyzői cím megítélése, ezért kérem a tisztelt Képviselő-testületet, hogy a határozati javaslat elfogadásával kezdeményezze a cím odaítélését!

**Határozati javaslat**

A Képviselő-testület a 143/2012. (VII. 3.) Korm. rendelet 1.§ (1) bekezdése értelmében kezdeményezi, hogy Magyarország miniszterelnöke a 2019. évben a Budapest II. kerületi Polgármesteri Hivatal jegyzőjének, dr. Szalai Tibornak a címzetes főjegyzői címet adományozza.

Dr. Szalai Tibor jegyző 2004. március 1-jétől látja el ezen tisztségét, amely munkájáért a legmagasabb fokozatú minősítést kapta.

A Képviselő-testület egyben felkéri a Polgármestert, hogy az illetékes kormányhivatal vezetője részére a határozatot küldje meg a további felterjesztés érdekében.

**Felelős:** Polgármester

**Határidő:** 2019. február 15.

*(A határozat elfogadásához egyszerű többségű szavazati arány szükséges.)*

**Budapest, 2019. január 29.**

 **Dr. Láng Zsolt**

 **Polgármester**